சுகுமாரன் நாயர் என்னை பலமுறை அழைத்து அதில் ஒரு ஆலோசகராகச் சேர்த்துக்கொண்டார். ஆனால் நான் அதில் ஒரு பார்வையாளன் மட்டுமே. சென்ற மே 24 ஆம் தேதி குலசேகரத்தில் அதன் ஓராண்டுக்கால நிறைவு கூட்டம் நடந்தது. நானும் அதில் பங்கெடுத்தேன். மாவட்ட ஆட்சியர் நாகராஜன், தலைமை மருத்துவ அதிகாரி, திருவனந்தபுரம் பாலியம் செண்டரின் தலைமை மருத்துவர் எம்.ஆர்.ராஜகோபாலன் ஆகியோர் பேசினார்கள். கேரள அரசு இப்போது உச்சவலிநீக்கு மருத்துவத்தை ஓர் அவசிய மருத்துவமாக அறிவித்து மாவட்ட மருத்துவ மனைகள் அனைத்திலும் கிளைகள் அமைக்க ஆணையிட்டிருக்கிறது. தமிழகத்திலும் அப்படிப்பட்ட அரசாணை வரவேண்டும். ஆட்சியர் நாகராஜன் குலசேகரம் பாலியம் செண்டருக்கு அனைத்து உதவிகளையும் செய்துவருகிறார்